Diari Oficial de la Generalitat Valenciana


Sumari del DOGV 4033, del 02-07-2001 (2001/5903)

Notificació de l'Acord d'Iniciació I-2000/290, de data 05.04.2001, dictat en expedient sancionador.
---------------------------------------------------------------------------------------------------

### Dades del document

Número de DOGV
:   4033

Data del DOGV
:   02-07-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5903


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de l'Acord d'Iniciació I-2000/290, de data 05.04.2001, dictat en expedient sancionador. [2001/M5903]
  
De conformitat amb el que ha acordat aquesta secretaria general, i segons el que disposa l'article 59.4 de la Llei 30/1992 de Règim Jurídic de les Administracions Públiques i del Procediment Administratiu Comú, mitjançant aquest edicte es notifica al senyor Martín Alexander Covolo, l'últim domicili conegut del qual és Urbanització Colari, 16-C de la localitat de Calp, l'Acord d'Iniciació I-2000/290 de data 05.04.2001, dictat en l'expedient sancionador, que tramita el Servici d'Espectacles i Establiments Públics:
  
«Vista la denúncia formulada per la Guàrdia Civil de Calp, i realitzades les actuacions prèvies pertinents, de conformitat amb el que disposa l'article 12 del Reial Decret 1.398/1993, de 4 d'agost, pel qual s'aprova el reglament per a l'exercici de la potestat sancionadora, s'ha pogut comprovar la realització dels fets següents:
  
El dia 23 d'agost de 2000, a les 19.30 hores, es va realitzar una inspecció a l'establiment denominat Restaurant El Gato, siti en Urbanització Colari, número 16-C, de Calp, el titulat del qual és el senyor Martín Alexander Covolo, domiciliat en la mateixa direcció, verificant-se que mancava de la preceptiva llicència municipal d'obertura.
  
Aquests fets poden constituir una infracció qualificada de molt greu tipificada en l'article 23 a) de la Llei 2/1991 d'Espectacles, Establiments Públics i Activitats Recreatives, i la sanció de la qual ve determinada en l'article 26.c) de la llei, el qual estableix:
  
Les faltes molt greus seran sancionades amb una multa en quantia d'1.000.001 a 69.071.314 de pessetes, suspensió d'autorització en matèria de locals o recintes, instal·lacions o serveis per termini no superior a un any, revocació definitiva d'autoritzacions en matèria de locals o recintes, instal·lacions o serveis, baixa de les empreses del registre corresponent amb la prohibició d'organitzar espectacles o activitats recreatives per temps no superior a un any, clausura de locals.
  
La comissió d'infraccions molt greus podrà implicar independentment de la sanció pecuniària que corresponga, la suspensió o prohibició d'espectacles o activitats concretes, fins que no s'esmenen les deficiències que hagueren originat la imposició d'aquestes.
  
En el present supòsit es proposa una sanció d'1.025.000 pessetes (6.160,37 euros) i clausura del local de referència.
  
Tot això sense perjuí del que resulte de la instrucció. L'òrgan competent per a la resolució del present expedient és el conseller de Justícia i Administracions Públiques, segons el que disposa l'article 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
A la vista del que disposa l'article 31 de la citada Llei 2/1991, de la Generalitat Valenciana; els arts.127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que establix el Reial Decret 1.398/1993, de 4 d'agost, s'acorda:
  
La incoació de l'expedient corresponent sancionador contra el senyor Martín Alexander Covolo, per presumpta infracció dels articles. 23 a) de la Llei 2/1991, advertint-li que d'acord amb el que disposa l'article 8.1 del Reial Decret 1.398/1993, podrà reconéixer voluntàriament la seua responsabilitat, i en aquest cas es resoldrà el procediment amb la imposició de la sanció procedent.
  
Igualment, s'acorda nomenar instructor i secretària de l'expedient sancionador, el senyor Manuel Saiz Blanco i la senyor Mª Ángeles Sebastiá Rodríguez, respectivament, als quals els serà notificat en forma aquest nomenament, i també als inculpats, de conformitat amb el que estableix l'article 135 de la Llei 30/1992 RJPAC i l'article 13.2 del Reial Decret 1.398/1993, perquè en qualsevol moment del procediment puguen ser objecte de recusació, segons el que disposen els articles 28 i 29 de l'esmentada Llei 30/1992 RJPAC.
  
D'acord amb el que estableix l'article 16.1 del Reial Decret 1.398/93, es concedeix un termini de 15 dies comptats a partir de l'endemà de la notificació d'aquest acord, perquè aporte totes les al·legacions, documents o informacions que estime convenients, advertint-li que de no efectuar al·legacions sobre el contingut de la iniciació del procediment en el dit termini, aquest acord podrà ser considerat com a proposta de resolució amb els efectes previstos en els articles 18 i 19 del Reial Decret 1.398/1993.»
  
I perquè valga de notificació a l'interessat susdit, lliurem el present edicte.